Foto: Fotolia Innovatsiya vazirligi barcha istovchilarni O‘zbekistonda innovatsiyalarni joriy etish tizimini takomillashtirish bo‘yicha hamkorlikka taklif etadi. Barcha qiziqish bildirganlar mamlakatimizda innovatsiyalarni yanada kengroq joriy etish bo‘yicha ishlab chiqilayotgan yo‘l xaritasiga kiritish uchun o‘z tavsiyalari bilan qatnashishga taklif etiladilar. Takliflarni yuborish uchun maxsus formani to‘ldirish lozim. Unda mavjud muammolar, ularning yechimi bo‘yicha takliflar va kutilayotgan natijalar haqida o‘z fikringizni yozib qoldirishingiz mumkin. Takliflaringizni muhokama qilish uchun ixtiyoriy ravishda aloqa ma’lumotlaringizni qoldirish mumkin (majburiy emas).